**Randers Kommune har modtaget ansøgning om miljøgodkendelse til udvidelse af kvægbruget på ejendommen Asfergvej 28, 8981 Spentrup**

Kvægbruget har en § 16 a miljøgodkendelse fra 2021 med tillæg fra 2022 og afgørelse om etablering af ensilageanlæg.

Siden 2022 er ejendommene Asfergvej 26 og Asfergvej 28 lagt sammen. Ansøgningen om miljøgodkendelse omfatter derfor også produktionen på den tidligere ejendom Asfergvej 26.

Ansøgningen omhandler udvidelse af produktionsarealerne fra ca. 5.744 til ca. 9.277 m2, udvidelsen vil ske i ny stalde. Derudover ansøges en ny gyllebeholder, et nyt ensilageopbevaringsanlæg, ny malkestald, ny drivgange med videre etableret. I forbindelse med den ny gyllebeholder er der søgt dispensation for afstandskrav til privat fællesvej.

Ansøgningen behandles efter reglerne i Lovbekendtgørelse nr. 520 af 1. maj 2019 om husdyrbrug og anvendelse af gødning m.v. Randers Kommune foretager i forbindelse med sagsbehandlingen en vurdering af virkningerne på miljøet.

Yderligere oplysninger om sagen kan fås hos Randers Kommune, hvortil kommentarer eller spørgsmål kan rettes.

Enhver kan få tilsendt udkast til afgørelse i høring og enhver der berøres af afgørelsen, herunder organisationer og foreninger har ret til at kommentere udkast til afgørelse. Som udgangspunkt vil alle naboer inden for lugtkonsekvenszone (radius ca. 760) blive orienteret om høringen. Høringsperioden vil være på mindst 30 dage.

Indkomne bemærkninger vil indgå i sagens behandling. Herefter vil Randers Kommune tage stilling til, om der kan meddeles miljøgodkendelse til det ansøgte og i givet fald, hvilke vilkår for produktionen der skal stilles.

Evt. miljøgodkendelse vil blive offentliggjort ved annoncering på kommunens hjemmeside, men en klagefrist på 4 uger.

Senest den 14. august 2025skal bemærkninger til ansøgningen og anmodning om at få tilsendt udkast til afgørelse være fremsendt til Randers Kommune, Laksetorvet, 8900 Randers C eller til e-mail: landbrug@randers.dk .

For yderligere oplysninger kan vi kontaktes på landbrug@randers.dk